stanford-oval/wikipedia huggingface dataset:
בואינג X-20 דיינה-סור
בעיות בתוכנית הפיתוח > ביטול הפרויקט

שר ההגנה של ארצות הברית רוברט מקנמארה, הורה לחיל האוויר האמריקני ב־19 בינואר 1963, להחליט מהו הפרויקט שישרת טוב יותר את מטרותיו בחלל - דיינה־סור או גרסה צבאית של החללית ג'מיני. לאחר שהוגש דו"ח מפורט בנושא, החליט מקנמארה כי חיל האוויר האמריקני מעניק משקל יתר לגישה של חזרה נשלטת לכדור הארץ (שאפיינה את הדיינה־סור), לעומת חזרה בליסטית דוגמת זו המאפיינת את החללית מסוג ג'מיני. בנוסף, ציין שר ההגנה כי מטרותיו של חיל האוויר האמריקני בתחום הפעילות המאוישת בחלל אינן מוגדרות היטב. המחיר הגבוה של מיזם דיינה־סור, בצירוף הפקפוק בנחיצות מטוס החלל, הביאו לבסוף להחלטה לבטל את התוכנית, החלטה שהתקבלה ב־10 בדצמבר 1963. ביום ביטול הפרויקט הודיע חיל האוויר האמריקני על השקת תוכנית חלל חדשה ובמרכזה מעבדת חלל מאוישת - תוכנית שבוטלה אף היא שנים אחדות לאחר מכן.
ראו גם

X-15
מעבורת חלל
מיג 105 ספיראל
איור המציג תצורות שונות של משגרים המיועדים לשאת את מטוס החלל
בלאגן בחווה

| --- | --- |

כרזת הסרט בעברית
 בימוי:  סטיב אודקרק
 הופק בידי:  סטיב אודקרק, פול מרשל
 תסריט:  סטיב אודקרק
 עריכה:  פול ד. קלדר, בילי וובר
 שחקנים ראשיים:  ראו כאן
 מדבבים:  קווין ג'יימס אנדי מקדואל Dom Irrera רוב פאולסן סטיב אודקרק S. Scott Bullock Tino Insana קם קלארק ג'פרי גארסיה ונדה סייקס סם אליוט דיוויד קוצ'נר קורטני קוקס דני גלובר מוריס לאמרץ' פרד טטצ'יורה לריין ניומן ניקה פוטרמן ג'ון דימאג'יו Earthquake מריה במפורד Lloyd Sherr פיליפ פרוקטור 
 מדבבים בעברית:  ראו כאן
 מוזיקה:  ג'ון דבני
 מדינה:  ארצות הברית ארצות הברית גרמניה גרמניה
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 4 באוגוסט 2006 גרמניהישראל 5 באוקטובר 2006
 משך הקרנה:  90 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט בהנפשה ממוחשבת, סרט קומדיה, סרט מוזיקלי, סרט לכל המשפחה
 תקציב:  51 מיליון דולר
 הכנסות:  116.5 מיליון דולר
 הכנסות באתר מוג'ו:   barnyard
 דף הסרט ב־IMDb
 
בלאגן בחווה (באנגלית: Barnyard, "בחצר") הוא סרט קולנוע גרמני-אמריקאי בהנפשה ממוחשבת מסוגת קומדיה ומוזיקה לכל המשפחה, שהופק על ידי O Entertainment. הסרט בוים, הופק ונכתב על ידי סטיב אודקרק. המדבבים המקוריים של הסרט הם קווין ג'יימס, קורטני קוקס, סם אליוט, דני גלובר, ונדה סייקס, אנדי מקדואל ודייוויד קואצ'נר. הסרט מספר על אוטיס, שור אשר לומד מהי אחראיות לאחר שהוא הופך למנהיג של קבוצת בעלי חיים בחווה.
רוב הייצור של הסרט בוצע בסן קלמנטה, עיר בקליפורניה. הסרט הופץ על ידי חברת ההפצה סרטי פרמאונט והוקרן לראשונה בארצות הברית ב-4 באוגוסט 2006, ובאותה שנה בגרמניה ב-5 באוקטובר שם קיבל ביקורות שליליות. בישראל הסרט הוקרן לראשונה בדיבוב לעברית ב-5 באוקטובר 2006. תקציב הסרט היה כ-51 מיליון דולר, והוא הרוויח ממכירות הכרטיסים כ-116.5 מיליון דולר. אורך הסרט הוא כ-90 דקות, ושפת המקור שלו היא אנגלית (הסרט דובב לשפות נוספות, ביניהן עברית).
בהשראת הסרט הופקה סדרת טלוויזיה בשם "חברים בחווה", אשר שודרה לראשונה בערוץ ניקלודיאון האמריקאי ב-29 בספטמבר 2007. בישראל הסדרה שודרה לראשונה בערוץ ניקלודיאון הישראלי בדיבוב לעברית בשנת 2008. לסדרה נוצרו שתי עונות ו-52 פרקים באורך 22 דקות.
תקציר העלילה

ידוע שכשבני האדם נעדרים משטח החווה, בעלי החיים בסודיות מוחלטת מהלכים על שניים, שרים, רוקדים, חוגגים ומשחקים. דבר זה קורה גם בחווה שבה גר אוטיס, שור שאוהב להשתטות, למרות רוחו של אביו, בן המנהיג. כשכוחו של בן מתדלדל מול האיום של זאבי הערבות הרעבים, אוטיס הופך למנהיג של קבוצת בעלי חיים בחווה, ולוקח על עצמו אחראיות מלאה לביטחון החווה.
דמויות ומדבבים

במאי הדיבוב בעברית היה שרון כהן.
| שם הדמות | מדבב/ת באנגלית | מדבב/ת בעברית |
| --- | --- | --- |
| אוטיס | קווין ג'יימס | יחזקאל לזרוב |
| בן | סם אליוט | אריה צ'רנר |
| דייזי | קורטני קוקס | אפרת בן צור |
| פיפ | ג'פרי גארסיה | שמחה ברבירו |
| חזיר | טינו אינסאנה | אוהד שחר |
| פרדי | קאם קלארק | גלעד קלטר |
| פק | רוב פאולסן | עידו מוסרי |
| מאדי | מדלן לובוי | גל ענבי |
| מיילס | דני גלובר | יורם יוספסברג |
| בסי | ונדה סייקס | אודליה מורה-מטלון |
| דוק | דום איררה | דביר בנדק |
| רוט | נתנאל סטרומן | מיכה אוזין סליאן |
| איג | מוריס לאמרץ' | מולי שולמן |
| אדי | ס. סקוט בולוק | אסף פריינטא |
| גברת בידי | מריה באמפורד | ענת וקסמן |
| נתן בידי | סטיב אודקרק | דב רייזר |
| יוג'ין | סטיב אודקרק | אסף קורמן |
| תאום פיצה 1 | רוב פאולסן | יגאל מזרחי |
| תאום פיצה 2 | סטיב אודקרק | שרון כהן |
| אבא של יוג'ין | סטיב אודקרק | שרון כהן |
| גופר |  | שרון כהן |
| דאג | דייוויד קואצ'נר | ששי סעד |
| שוטר | ג'ון דימאג'יו | אמנון וולף |
| באד | ג'ון דימאג'יו |  |
| חנה | אנדי מקדואל |  |
| איכר | פרד טטסיור |  |
| אווארט | לויד שר |  |
הפצת הסרט > בקולנוע

הסרט הוקרן לראשונה בקולנוע בארצות הברית ב-4 באוגוסט 2006 על ידי חברת ההפצה סרטי פרמאונט. בגרמניה ובישראל הסרט הוקרן לראשונה בקולנוע ב-5 באוקטובר 2006.
הפצת הסרט > ב-DVD

בארצות הברית ה-DVD של הסרט הופץ לראשונה ב-12 בדצמבר 2006, שם הסרט כלל פתיחה חלופית. בישראל הופץ גם DVD של הסרט על ידי חברת "גלובוס יונייטד" הכולל תוספות מיוחדות, ביניהן הערות הצוות, וידאו קליפ, משחקים וסצנות שהוצאו בעריכה.
פסקול הסרט

פסקול הסרט יצא לראשונה ב-22 באוגוסט 2006 על ידי Bulletproof Records. הפסקול כולל 12 שירים, ואורכו כ-36 דקות ו-58 שניות. הפסקול כולל שיר מקורי של להקת Starlight Mints, ואת השיר "You Gotta Move" של להקת אירוסמית'. האחראי על המוזיקה בסרט המקורי היה ג'ון דבני. בישראל, שרון כהן, במאי הדיבוב של הסרט בעברית, ניהל גם את המוזיקה של הסרט.
משחק וידאו

לסרט יצא משחק וידאו בשם "Barnyard", אשר הופק על ידי THQ ו-Blue Tongue Entertainment. המשחק הוא משחק הרפתקאות שבו ניתן להסתובב בחווה ולשחק במשחקים, לעשות מתיחות על בני אדם, לרכוב על אופניים ועוד. המשחק שוחרר עבור פלייסטיישן 2, Nintendo GameCube, Wii, Game Boy Advance ולמחשב.
סדרת המשך

לסרט נוצרה סדרת המשך בשם "חברים בחווה" אשר שודרה לראשונה בערוץ ניקלודיאון האמריקאי ב-29 בספטמבר 2007. בישראל הסדרה שודרה לראשונה בערוץ ניקלודיאון הישראלי בדיבוב לעברית בשנת 2008. הסדרה, אשר זכתה להצלחה רבה ובשני פרסי אמי, הסתיימה לאחר שתי עונות ו-52 פרקים באורך 22 דקות. גם בגרסה המקורית של הסדרה, וגם בגרסה הישראלית של הסדרה, המדבבים של רוב הדמויות השתנו.
ראו גם

חברים בחווה
בית התפילה הבהאי בפנמה סיטי

| --- | --- |

 מידע כללי
 סוג:  בית תפילה בהאי 
 מיקום:  פנמה סיטי 
 מדינה:  פנמה 
 הקמה ובנייה
 תקופת הבנייה:  ?–1972
 תאריך פתיחה רשמי:  1972 
 קואורדינטות:  9°03′30″N 79°31′08″W﻿ / ﻿9.05833333°N 79.51888889°W﻿ / 9.05833333; -79.51888889
  (למפת פנמה מוגדלת) פנמה סיטי קולון דויד איי הפנינה תעלת פנמה קולומביה קוסטה ריקה  הים הקריבי האוקיינוס השקטבית התפילה הבהאי בפנמה סיטי(למפת פנמה רגילה) פנמה סיטי קולון דויד איי הפנינה תעלת פנמה קולומביה קוסטה ריקה  הים הקריבי האוקיינוס השקטבית התפילה הבהאי בפנמה סיטי
 
בול ומעטפת היום הראשון של דואר פנמה המוקדשים לבית התפילה
בית התפילה הבהאי בפנמה סיטי הוא אחד משמונת בתי התפילה הבהאים ברחבי העולם, והוא נחשב ל"מקדש האם של אמריקה המרכזית". המבנה שוכן על "גבעת השירה היפה" (la montaña del Dulce Canto), המכונה גם "גבעת השירה" (Cerro Sonsonate), צפונית לפנמה סיטי אליה הוא צופה. תכנן אותו האדריכל הבריטי פיטר טילוטסון. בבנייתו, שהושלמה ב-1972, נעשה שימוש בחומרי בנייה מקומיים.
כלכל יתר בתי התפילה הבהאים, למבנה תשע צלעות והוא נושא כיפה. הכיפה מכוסה באלפי אריחים אליפטיים בצבע לבן, והיא מזכירה כיפת פלנטריום. בחלקה העליון של הכיפה תשעה פתחים קטנים. בחזיתה של כל אחת מתשע צלעות המבנה שוכנת רחבה בצורת משולש שווה-צלעות המוליכה אל אחת מדלתותיו. בין השטחים המשולשים ניצבים קירות מעוטרים בגוון חום, הקורנים מן המבנה לתשעת צדדיו ומסתיימים בשיפוע. מעל כל דלת קבוע חלון בצורת לונטה המאפשר חדירת אור אל פנים המבנה. בית התפילה מנוהל על ידי האספה הרוחנית הלאומית של פנמה.
הערות שוליים

↑  ¿Conoce la montaña del Dulce Canto?
↑  Graham Hassall, "The Bahai House of Worship: Localisation and Universal Form," in Carole Cusack, Alex Norman, eds. Handbook of New Religions and Cultural Production, BRILL, 2012.
| הדת הבהאית הכוכב הבהאי |
| --- | --- | --- |
| דמויות מרכזיות | עלי מוחמד שיראזי, הבאב • בהאא אללה • עבד אל-בהאא • שוגי אפנדי |  |
| הכתבים הבהאיים | אל-כתאב אל-אקדס • כתאב-י איקאן • המילים הנסתרות • שבעת העמקים • ארבעת העמקים • האיגרת אל בן הזאב • באיאן • איגרות אל המלכים והשליטים • מפציעי השחר |  |
| מוסדות עיקריים | מנגנון המנהל הבהאי • המרכז הבהאי העולמי • בית הצדק העולמי • האסיפות הרוחניות |  |
| עקרונות כלליים | עקרונות הדת הבהאית • התגלות מתמשכת • מעמד האישה בדת הבהאית • אחדות בדת הבהאית • עבדות בדת הבהאית • להט"ב והדת הבהאית |  |
| היסטוריה ופילוגים | באביזם • היסטוריה של הדת הבהאית • סובח-י אזל • אבראהים ג'ורג' ח'יראללה • צ'ארלס מייסון רמי • רות וייט |  |
| אנשים | אותיות הח"י •  ידי האמונה • שליחי בהאא אללה • טאהרה • בהיה ח'אנום • מרתה רוט • לואה גטסינגר • פיבי הרסט • ת'ורנטון צ'ייס |  |
| לוח השנה הבהאי | חגים בהאיים • נורוז • רידוואן • הולדת בהאא אללה • יום הברית • איאם-י הא • צום תשעה עשר הימים |  |
| בית התפילה הבהאי | אשגבאט • שיקגו • קמפלה • סידני • פרנקפורט • פנמה סיטי • סמואה • דלהי • סנטיאגו דה צ'ילה |  |
| קהילות בהאיות | הקהילה הבהאית הבין-לאומית • אוזבקיסטן  • אוסטרליה • אינדונזיה • איראן  • אנגליה • ארצות הברית  • ברזיל  • גרמניה  • דרום אפריקה • הודו  • טורקיה  • טורקמניסטן • מצרים  • ניו זילנד • סין • ספרד • קנדה • רוסיה |  |
| מנהגים ופולחן | סמלים בהאיים • עלייה לרגל • תפילה • חקוק אללה • צום |  |
ברנרד ג'וי

ברנרד ג'וי (באנגלית: Bernard Joy;‏ 29 באוקטובר 1911 - 18 ביולי 1984) היה כדורגלן ועיתונאי אנגלי הידוע בתור השחקן החובב האחרון ששיחק עבור נבחרת אנגליה.
קריירה

ג'וי נולד בפולהאם שבלונדון, ובזמן הפנוי מלימודיו באוניברסיטת לונדון שיחק עבור קבוצת הכדורגל של האוניברסיטה בעמדת הקשר. עם סיום לימודיו שיחק במועדון החובבני קאסואלס, ואף זכה לענוד את סרט הקפטן ולהוביל את המועדון לזכייה בגביע ה-FA לחובבים בשנת 1936. הוא הופיע בעשרה משחקים במדי נבחרת החובבים של אנגליה, והיה הקפטן של נבחרת בריטניה הגדולה באולימפיאדת 1936 שנערכה בברלין.
בזמן שהיה רשום בקאסואלס שיחק גם במועדונים חובבנים אחרים כגון סאות'נד יונייטד (1931-1933) ופולהאם (1933-1934). ג'וי הצטרף לארסנל במאי 1935. הוא שיחק בעיקר בקבוצת המילואים של המועדון, ובעונתו הראשונה הוא השתתף בשני משחקים בלבד כאשר הופעת הבכורה הייתה רק ב-1 באפריל 1936 מול בולטון וונדררס. ג'וי לא היה חלק מהסגל של ארסנל שהצליח לזכות בגביע ה-FA באותה שנה.
ג'וי זכה להכרה בינלאומית זמן קצר לאחר מכן כאשר ב-9 במאי השתתף בהפסד 2–3 של נבחרת אנגליה לנבחרת בלגיה, והיה לשחקן החובב האחרון ששיחק במדי הנבחרת; לאור הפערים הגדולים בין הכדורגל המקצועני לכדורגל החובבים לא סביר שהישגו של ג'וי ישוחזר אי פעם. על אף שג'וי שיחק עבור ארסנל באותה תקופה הוא עדיין היה רשום כשחקן של קאסואלס, והוא מתועד בספרי ההיסטוריה של הכדורגל האנגלי כשחקן של קאסואלס ולא ארסנל.
ג'וי המשיך לשחק עבור ארסנל בעיקר כמחליפו של הרבי רוברטס. רוברטס סבל משבר ברגלו באוקטובר 1937, וג'וי תפס את מקומו בהרכב למשך שאר המשחקים של עונת 1937/1938 שבה זכה המועדון באליפות, ולאחר פרישתו של רוברטס המשיך לשחק גם בעונת 1938/1939 שבה המועדון זכה במגן הצדקה.
ג'וי התגייס לחיל האוויר המלכותי בזמן מלחמת העולם השנייה. למרות זאת הוא הצליח להשתתף בכ-200 משחקים לא רשמיים במדי ארסנל, ואף לשחק פעם אחת במדי נבחרת אנגליה. לאחר חידוש משחקי הכדורגל הרשמיים בתום המלחמה הוא שיחק בחצי הראשון של עונת 1946/1947 לפני שהחליט לפרוש מכדורגל מקצועני בדצמבר 1946. למרות זאת הוא המשיך לשחק עבור קאסואלס עד 1948. בסך הכל הוא השתתף ב-95 משחקיים במדי ארסנל, שבהם לא הצליח להבקיע ולו שער אחד.
ג'וי היה מורה בהכשרתו, אך לבסוף החליט לעבור לעיתונאות והיה כתב הכדורגל של האיבנינג סטנדרד ושל הסאנדיי אקספרס עד לפרישתו ב-1976. הוא כתב את אחד מהספרים הראשונים העוסקים בהיסטוריה של ארסנל, Forward, Arsenal!, שיצא לאור ב-1952. מלבד ספר זה הוא כתב ספרים נוספים בתחום הכדורגל.
לקריאה נוספת

ברנרד ג'וי, !Forward Arsenal‏, Phoenix House,‏ 1952 (ISBN 0-600613-44-5)
ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
בית התפילה הבהאי בסידני

| --- | --- |

 מידע כללי
 סוג:  בית תפילה בהאי 
 כתובת:  Ingleside 
 מיקום:  ניו סאות' ויילס 
 מדינה:  אוסטרליה 
 הקמה ובנייה
 תקופת הבנייה:  ? – 16 בספטמבר 1961
 תאריך פתיחה רשמי:  16 בספטמבר 1961 
 אדריכל:  צ'ארלס מייסון רמי 
 קואורדינטות:  33°41′08″S 151°15′31″E﻿ / ﻿33.6855°S 151.2587°E﻿ / -33.6855; 151.2587
 אתר רשמי
  (למפת סידני מוגדלת) בית התפילה הבהאי בסידני(למפת סידני רגילה) בית התפילה הבהאי בסידני
 
בית התפילה הבהאי בסידני
בית התפילה הבהאי בסידני הוא אחד משמונת בתי התפילה הבהאים ברחבי העולם. הוא שוכן באינגלסייד, פרוור מצפון לסידני שבאוסטרליה, והוא מכונה "מקדש האם של אוסטרליה" ("The Mother Temple of Australia"). המבנה ניצב בשיאו של רכס גבעות המשקיף על חופי ים טסמן, והוא נראה היטב מהים, מהיבשה ומהאוויר.
את התכנון הראשוני של בית התפילה הזה הגיש צ'ארלס מייסון רמי, ועל פיתוח המתווה הראשוני היה אחראי האדריכל ג'ון ברוגאן. הקמת המבנה החלה בחודש אפריל 1957 ונמשכה כמעט ארבע וחצי שנים. הוא הוקדש ונפתח לציבור ב-17 בספטמבר 1961, ועלות הקמתו הסתכמה בכ-150,000 ליש"ט. למבנה תשע צלעות כליתר בתי התפילה הבהאים ברחבי העולם. הוא נישא לגובה של 38 מטר וקוטרו כ-30 מטר בבסיסו. הוא בנוי משתי קומות וכיפה. בקומה הראשונה קבועות דלתות מעוטרות בכל אחת מצלעות המבנה ומעליהן שלוש שורות חלונות. בזוויות המבנה, בין הדלתות, מותקנים עמודים הבולטים מקו החזית, ולכל אחד מהם ארבע צלעות ומעליו כיפת קטנה. הקומה השנייה קטנה מהראשונה, ובכל אחת מצלעותיה קבועים חלונות גדולים ומעוטרים. מעל לקומה זו מונחת הכיפה שבראשה מנורה. הדלתות וחלונות עשויים משילוב של מתכת וזכוכית, ומעליהם לונטות. לקירות המבנה גוון ורוד-חום בעוד שהכיפות, החלונות והדלתות בצבע לבן. אולם המבנה מסוגל להכיל עד 600 איש.
שטח האתר הוא 38 הקטאר וסביב בית התפילה גנים נרחבי ידיים שבהם צמחים אופייניים לאוסטרליה, כולל שלושה מינים של עצי אקליפטוס. בשטח שוכנים גם מרכז מבקרים, חנות ספרים, אחסניה, שטח לעריכת פיקניק ומבנים אדמיניסטרטיביים של הקהילה הבהאית באוסטרליה. המבנה מנוהל על ידי האספה הרוחנית הלאומית של אוסטרליה.
הערות שוליים

↑  Construction
| הדת הבהאית הכוכב הבהאי |
| --- | --- | --- |
| דמויות מרכזיות | עלי מוחמד שיראזי, הבאב • בהאא אללה • עבד אל-בהאא • שוגי אפנדי |  |
| הכתבים הבהאיים | אל-כתאב אל-אקדס • כתאב-י איקאן • המילים הנסתרות • שבעת העמקים • ארבעת העמקים • האיגרת אל בן הזאב • באיאן • איגרות אל המלכים והשליטים • מפציעי השחר |  |
| מוסדות עיקריים | מנגנון המנהל הבהאי • המרכז הבהאי העולמי • בית הצדק העולמי • האסיפות הרוחניות |  |
| עקרונות כלליים | עקרונות הדת הבהאית • התגלות מתמשכת • מעמד האישה בדת הבהאית • אחדות בדת הבהאית • עבדות בדת הבהאית • להט"ב והדת הבהאית |  |
| היסטוריה ופילוגים | באביזם • היסטוריה של הדת הבהאית • סובח-י אזל • אבראהים ג'ורג' ח'יראללה • צ'ארלס מייסון רמי • רות וייט |  |
| אנשים | אותיות הח"י •  ידי האמונה • שליחי בהאא אללה • טאהרה • בהיה ח'אנום • מרתה רוט • לואה גטסינגר • פיבי הרסט • ת'ורנטון צ'ייס |  |
| לוח השנה הבהאי | חגים בהאיים • נורוז • רידוואן • הולדת בהאא אללה • יום הברית • איאם-י הא • צום תשעה עשר הימים |  |
| בית התפילה הבהאי | אשגבאט • שיקגו • קמפלה • סידני • פרנקפורט • פנמה סיטי • סמואה • דלהי • סנטיאגו דה צ'ילה |  |
| קהילות בהאיות | הקהילה הבהאית הבין-לאומית • אוזבקיסטן  • אוסטרליה • אינדונזיה • איראן  • אנגליה • ארצות הברית  • ברזיל  • גרמניה  • דרום אפריקה • הודו  • טורקיה  • טורקמניסטן • מצרים  • ניו זילנד • סין • ספרד • קנדה • רוסיה |  |
| מנהגים ופולחן | סמלים בהאיים • עלייה לרגל • תפילה • חקוק אללה • צום |  |
בריאן ג'ונסון (1926)

| --- | --- |
אין תמונה חופשית
 לידה:  18 ביולי 1926 לונדון, הממלכה המאוחדת 
 פטירה:  18 באוקטובר 1995 (בגיל 69) 
 שם לידה:  קמילו ז'ין ניקולאס פלגן
 מוקד פעילות:  הממלכה המאוחדת הממלכה המאוחדת
 תקופת הפעילות:  1951–1968 (כ־17 שנים)
 שפה מועדפת:  אנגלית
 פרופיל ב-IMDb
 
בריאן ג'ונסון (באנגלית: Bryan Johnson; 18 ביולי 1926 – 18 באוקטובר 1995) היה זמר ושחקן אנגלי, שייצג את הממלכה המאוחדת באירוויזיון 1960 עם השיר "Looking High, High, High".‏
קריירה

ב-29 בינואר 1957 השתתף ג'ונסון בקדם הבריטי לאירוויזיון 1957. הוא כשל בניסיון להעפיל לגמר הקדם. ב-4 בפברואר 1960 השתתף בחצי הגמר השני של הקדם הבריטי לאירוויזיון 1960. הוא העפיל לשלב הגמר, שם התחרה מול אחיו, טדי ג'ונסון, מהצמד פרל קאר & טדי ג'ונסון. לבסוף, הוא זכה בקדם ונבחר לייצג את הממלכה המאוחדת באירוויזיון. ב-29 במרץ אותה השנה ביצע את שירו, "Looking High, High, High", על בימת התחרות. הוא שובץ ראשון בסדר ההופעות, לפני שוודיה. לאחר ספירת הקולות הגיע למקום השני עם 25 נקודות. "Looking High, High, High" הגיע למקום ה-20 במצעד הסינגלים הבריטי. ג'ונסון השתתף גם בקדם הבריטי לאירוויזיון 1961, אך סיים במקום החמישי. הוא שיחק בכמה הצגות דוגמת הלילה השנים עשר והמלך ליר של ויליאם שייקספיר. לאחר מכן הופיע גם במחזות זמר כמו Lock Up Your Daughters.
ב-4 במאי 1990 סיפר לרשות השידור הבריטית BBC על חוויותיו מהשתתפותו בתחרות הזמר של האירוויזיון. הוא נפטר ב-18 באוקטובר 1995, בגיל 69.
הערות שוליים

↑  "Bryan Johnson | Biography & History". AllMusic. נבדק ב-31 ביולי 2020. {{cite web}}:  (עזרה)
↑  EurovisionWorld.com, Eurovision 1960 Results: Voting & Points (באנגלית)
| --- | --- |
בקרת זהויות :  ISNI: 0000 0004 0780 1513  MusicBrainz: 502101ab-6a8d-406e-b6e7-a87f3470e29b
בנק סין

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בשאנגחאי (5 ביולי 2006–601988)  הבורסה לניירות ערך בהונג קונג (1 ביוני 2006–3988) 
 מייסדים:  Chen Jintao 
 תקופת הפעילות:  1912–הווה (כ־112 שנים)
 חברת אם:  שייך לממשלת סין
 חברות בנות:  BOC Hong Kong (Holdings)  Bank of China Insurance 
 מיקום המטה:  רובע שיצ'נג 
 משרד ראשי:  בייג'ינג, סין
 ענפי תעשייה:  מימון 
 מוצרים עיקריים:  שירותי בנקאות
 הכנסות:  413.10 מיליארד ¥ (יואן), (נכון ל-2011)
 רווח תפעולי:  229,237,000,000 רנמינבי (נכון ל־2015) 
 רווח:  179,417,000,000 רנמינבי (נכון ל־2015) 
 נשיא:  לי לִהוּאִי
 יו"ר:  שִיָאוֹ גַאנג
 עובדים:  288,687 (2011)
  
 www.boc.cn
 
בנק סין (באנגלית: Bank of China Limited או BOC, בסינית מסורתית: 中國銀行, בסינית מפושטת: 中国银行, פִּין-יִין: Zhōngguó Yínháng, ובאופן נפוץ רק: 中银 או 中行) הוא אחד מארבעת הבנקים הגדולים (Big Four) של סין.
הבנק נוסד בשנת 1912 כדי להחליף את הבנק האימפריאלי של סין והוא הבנק הוותיק ביותר בסין שעדיין פועל. כמו בנק לתקשורת הוא פוצל ל-2 חטיבות.
ב-2009 היה הבנק המלווה השני בגודלו בסין, ובעל שווי שוק החמישי בגודלו בעולם.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > העברת כסף לכאורה לחמאס

בשנת 2012, משפחות 8 נרצחי הפיגוע במרכז הרב הגישו תביעת פיצויים על סך מיליארד דולר נגד בנק סין. התביעה טענה כי ב 2003 סניף הבנק בניו יורק שיגר מיליוני דולרים לארגון החמאס מההנהגה של הארגון בסוריה ובאיראן. הבנק התנער מאחריות וטען כי אינו מספק שירותי בנקאות לארגוני טרור ”The Bank of China has always strictly followed the UN's anti-money laundering and anti-terrorist financing requirements and regulations in China and other judicial areas where we operate.” (דובר בנק סין).
הערות שוליים

↑  שלשת האחרים הם: בנק סין לתעשייה ומסחר, בנק סין לחקלאות ובנק סין לבניין
↑  הבנק האימפריאלי של סין פעל משנת 1897 עד 1913.
↑   אי־פי, ישראל נכנעה ללחץ הסיני: לא תאפשר עדות בתביעה נגד בנק שמימן טרור, באתר הארץ, 17 בנובמבר 2013
| --- | --- |
בקרת זהויות :  NLI: 987007378254805171  PLWABN: 9811561528505606  CiNii: DA11873228  GND: 1102416096  ISNI: 0000 0001 2221 2037  LCCN: n50061698  NLA: 36584555  RERO: 02-A005465953  VIAF: 138344203   WorldCat (עם VIAF): 138344203 
ערך זה הוא קצרמרבנושא בנקים ובנושא סין. אתם מוזמנים לתרום לוויקיפדיה ו.
ביילבה

ביילבה (בפולנית: Bielawa; בגרמנית: Langenbielau) היא עיירה בצפון-מזרח פרובינציית שלזיה תחתית שבדרום-מערב פולין.
היסטוריה

המאה ה-13 – הוקמה ביילבה
1288 – האזכור המתועד הראשון של ביילבה
1598 – בנייתה של הטירה
1713–1714 – המגפה
1720 – נבנה בית הלבנים הראשון
1741 – הפכה לכפר על ידי הצבא הפרוסי
1743 – פתיחה של הכנסייה אוונגלית
1945 – נכבשה על ידי הסובייטים
1804 – שיטפונות ורעב גדולים
1806–1808 – נכבשה על ידי הצרפתים
1826 – בית המרקחת הראשון
1842–1843 – סלילת הכביש
1872 – פתיחת בית החולים האוונגלי
1876 – פתיחת הכנסייה הקתולית
1891 – נפתח קו הרכבת דז'רז'וניוב-ביילבה
1899 – המכונית הראשונה בביילבה
1901 – פתיחה בית החולים סנט אליזבת
1902 – הפעלת בית המטבחיים
1907 – פתיחת בית ספר תיכון (גימנסיה)
1925 – פתיחתו של מגדל התצפית בגבעת הפארק
1947 – החל להופיע עיתון "קרוסנו"
1995 – חתימה על הסכם שותפות עם העיר הגרמנית לינגן (Lingen)
1996 – חתימה על שיתוף פעולה וידידות עם העיר חרונוף הצ'כית
1999 – הפיכה לחלק משלזיה תחתית ופתיחת בריכת השחייה הציבורית "אקווריוס"
היסטוריה > גרוס רוזן

בתקופת השואה הוקם בביילבה תת-מחנה ריכוז של מחנה הריכוז גרוס-רוזן בשם מחנה לנגנבילאו.
גאוגרפיה

ביילבה שוכנת בפרובינציית שלזיה תחתית, במחוז דז'רז'וניוב אשר למרגלות הרי הינשוף. מדרום לעיירה נמצא פארק גורה (455 מ') ובו מגדל תצפית ומעלית סקי. נכון לשנת 2005 יש לעיירה שטח של 36.2 קמ"ר ובו: 48.18% קרקע חקלאית, 35.47% שטח מיוער, 4.67% שטח מגורים, 4.2% כבישים, 1.87% אזורי תעשייה, 1.19% אזורי בילוי, 1.19% מים ו-3.23% דברים אחרים. שטח העיירה הוא 7.56% מכלל המחוז.
בסביבות ביילבה שוכנות העיירות: דז'רז'וניוב, נובה רודה, זומבקוביצה שלונסקיה, פיישיצה (Pieszyce).
דמוגרפיה

| 0 | 1 | 2 | 3 |
| --- | --- | --- | --- |
|  | גברים | נשים | סה"כ |
| אוכלוסייה | 15,280 (47%) | 17,444 (53%) | 32,652 (100%) |
| צפיפות | 404.7 | 446.3 | 871 |
ערים תאומות

גרמניה לינגן, גרמניה
צ'כיה חרונוף, צ'כיה
צ'כיה קוסטלץ נאד אורליצי, צ'כיה
קנדה צ'טהאם-קנט, קנדה
הממלכה המאוחדת ברטון על טרנט, הממלכה המאוחדת
הערות שוליים

↑  Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie
↑  באתר יד ושם
↑  המרכז הסטטיסטי, נכון לדצמבר 2005
| --- | --- |
בקרת זהויות :  NLI: 987007567732805171  GND: 4648631-8  LCCN: n92004159  MusicBrainz: e624d455-9d6c-4699-9501-d24a05bdf338  NKC: ge1190528  VIAF: 144388201   WorldCat (עם VIAF): 144388201 
הרי הינשוף
פארק גורה
בית התפילה הבהאי בקמפלה

| --- | --- |

 מידע כללי
 סוג:  בית תפילה בהאי, מבנה אדריכלי 
 מיקום:  קמפלה 
 מדינה:  אוגנדה 
 הקמה ובנייה
 תקופת הבנייה:  ? – 13 בינואר 1961
 תאריך פתיחה רשמי:  13 בינואר 1961 
 מידות
 גובה:  39 מטר
 קואורדינטות:  0°21′52″N 32°35′18″E﻿ / ﻿0.36438888888889°N 32.588388888889°E﻿ / 0.36438888888889; 32.588388888889
  (למפת קמפלה מוגדלת) בית התפילה הבהאי בקמפלה(למפת קמפלה רגילה) בית התפילה הבהאי בקמפלה(למפת אוגנדה רגילה) גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט בית התפילה הבהאי בקמפלה(למפת אוגנדה מוגדלת) גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט בית התפילה הבהאי בקמפלה
 
מאמינים סמוך למבנה
בית התפילה הבהאי בקמפלה הוא אחד משמונת בתי התפילה הבהאים בעולם, והוא שוכן על גבעה, כ-7 ק"מ מצפון למרכזה של קמפלה בירת אוגנדה. תכנן אותו האדריכל הבהאי צ'ארלס מייסון רמי. יסודותיו הונחו ב-1957 והוא הושלם ב-1961. המבנה הוא בית התפילה הראשון והיחיד באפריקה נכון לשנת 2008, והוא מכונה לעיתים בכינוי "מקדש האם של אפריקה" ("the mother Temple of Africa").
למבנה תשע צלעות, והוא עשוי מארבע קומות ההולכות ונעשות צרות כלפי מעלה, ומסתיימות בכיפה. בקומה הראשונה קבועה דלת בכל אחת מצלעותיו ובשלישית קבועים חלונות גדולים שבהם זכוכית צבועה שהובאה מגרמניה. גובהו של המבנה הוא כ-39 מטר וקוטרו בבסיסו הוא למעלה מ-100 מטר. קוטרה של הכיפה הוא 13 מטר, והיא עשויה מאריחי פסיפס ירוקים שהובאו מאיטליה. אריחי הגג שמעל חלקיו האחרים של המבנה הובאו מבלגיה וקירותיו עשויים מאבן מקומית.
האולם המרכזי משתרע למלוא גובהו של המבנה. בכל אחד מתשעת צדדיו ניצב עמוד תומך מרכזי ושלושה עמודים תומכים משניים. באולם שלוש שורות של מושבי עץ הפונים לכיוון הקיבלה הבהאית במקדש בהאא אללה באל-באהג'ה שבעכו, ורוב ריצפתו מכוסה בשטיחים. העיטור היחיד בחלל המבנה הוא הסמל הקליגרפי של "השם הגדול" הקבוע בכל אחת מצלעותיו.
המבנה שוכן בלב גנים נרחבי ידיים המשתרעים על פני יותר מ-200 דונם, והערוכים במעלה הגבעה כפרוזדורים המובילים את תשע דלתותיו. באתר שוכנים גם בית הארחה ומרכז אדמיניסטרטיבי. המבנה מנוהל על ידי האספה הרוחנית הלאומית של הקהילה הבהאית באוגנדה, המונה למעלה מ-100,000 מאמינים.
הערות שוליים

↑  Uganda's Bahai Temple
↑  Baha'i Community of Uganda celebrates its 50th anniversary
| הדת הבהאית הכוכב הבהאי |
| --- | --- | --- |
| דמויות מרכזיות | עלי מוחמד שיראזי, הבאב • בהאא אללה • עבד אל-בהאא • שוגי אפנדי |  |
| הכתבים הבהאיים | אל-כתאב אל-אקדס • כתאב-י איקאן • המילים הנסתרות • שבעת העמקים • ארבעת העמקים • האיגרת אל בן הזאב • באיאן • איגרות אל המלכים והשליטים • מפציעי השחר |  |
| מוסדות עיקריים | מנגנון המנהל הבהאי • המרכז הבהאי העולמי • בית הצדק העולמי • האסיפות הרוחניות |  |
| עקרונות כלליים | עקרונות הדת הבהאית • התגלות מתמשכת • מעמד האישה בדת הבהאית • אחדות בדת הבהאית • עבדות בדת הבהאית • להט"ב והדת הבהאית |  |
| היסטוריה ופילוגים | באביזם • היסטוריה של הדת הבהאית • סובח-י אזל • אבראהים ג'ורג' ח'יראללה • צ'ארלס מייסון רמי • רות וייט |  |
| אנשים | אותיות הח"י •  ידי האמונה • שליחי בהאא אללה • טאהרה • בהיה ח'אנום • מרתה רוט • לואה גטסינגר • פיבי הרסט • ת'ורנטון צ'ייס |  |
| לוח השנה הבהאי | חגים בהאיים • נורוז • רידוואן • הולדת בהאא אללה • יום הברית • איאם-י הא • צום תשעה עשר הימים |  |
| בית התפילה הבהאי | אשגבאט • שיקגו • קמפלה • סידני • פרנקפורט • פנמה סיטי • סמואה • דלהי • סנטיאגו דה צ'ילה |  |
| קהילות בהאיות | הקהילה הבהאית הבין-לאומית • אוזבקיסטן  • אוסטרליה • אינדונזיה • איראן  • אנגליה • ארצות הברית  • ברזיל  • גרמניה  • דרום אפריקה • הודו  • טורקיה  • טורקמניסטן • מצרים  • ניו זילנד • סין • ספרד • קנדה • רוסיה |  |
| מנהגים ופולחן | סמלים בהאיים • עלייה לרגל • תפילה • חקוק אללה • צום |  |